ועדת הכספים, כנסת 24, פרוטוקול מספר 213, 2022-01-31 10:34

אלכס קושניר: בוקר טוב.

אלכס קושניר: היום ה-31 בינואר 2022, כ"ט בשבט התשפ"ב.

אלכס קושניר: אנחנו פותחים את ישיבת ועדת הכספים וממשיכים בדיון על צו תעריף המכס והפטורים ומס קנייה על טובין (סיגריות אלקטרוניות).

אלכס קושניר: יש לנו היום שני צווים שאנחנו צריכים לאשר.

אלכס קושניר: זה דיון רביעי שלנו בצו הזה.

אלכס קושניר: בשבוע שעבר הוועדה ביקשה להכניס תיקונים בצו ורשות המסים הכניסה תיקונים ואנחנו נציג אותם עכשיו.

אלכס קושניר: לפני שנעבור לדיון בצו, יש הצעות לסדר.

אלכס קושניר: אני יכול לומר שלנוכח ההתנהגות על גבול החוצפה של יבואניות המזון בהעלאת המחירים, לנוכח העובדה שאנחנו רואים שהשקל מאוד מאוד חזק ולכן מחירי היבוא לא היו אמורים לעלות בצורה כזאת, אני מברך את שרת הכלכלה ואת שר האוצר על נקיטת פעולה ראשונה ואני בטוח שהיא לא תהיה אחרונה.

אלכס קושניר: אני גם מברך את רשות התחרות שנכנסה לעניין.

אלכס קושניר: לא יכול להיות שיבואני המזון ויצרני המזון מנצלים את הריכוזיות של המשק וכמעט מונופול בו הם נמצאים כדי להעלות את המחירים על חשבון הצרכנים.

אלכס קושניר: אני אומר לכם שגם אנחנו כוועדת הכספים נצטרך לחשוב מה אנחנו עושים ואיך אנחנו פועלים על מנת לרסן את העליות האלה כי אין בהן כל הצדקה.

ינון אזולאי: בהמשך לדבריך.

ינון אזולאי: אני קודם כל רוצה לשלוח תנחומים ליהונתן פולרד גיבור ישראל, אדם שעשה למען מדינת ישראל.

ינון אזולאי: אשתו אסתר הלכה היום לעולמה.

ינון אזולאי: כולנו דואבים, כואבים ומתפללים שהוא יחזיק מעמד.

ינון אזולאי: אדם שעשה המון המון למען עם ישראל והיא ליוותה אותו.

ינון אזולאי: אני חושב שמבחינתה אחרי כל השנים שהיא ליוותה אותו כנראה היא הרגישה שהגיעה ליעד.

ינון אזולאי: כל המלחמה שלה במחלה עוד בהיותה בארצות הברית, היא לא ויתרה על יום אחד להיות איתו ולהעלות במודעות של כולנו את יהונתן פולרד.

ינון אזולאי: אני מאמין שכולנו, ליבנו עם יהונתן ברגעים הקשים האלה.

ינון אזולאי: חשוב שמדינת ישראל תמשיך ואף תגביר את התמיכה שמגיעה לו בזכות ולא בחסד.

ינון אזולאי: כולנו חייבים לו, כל עם ישראל חייב לאיש הזה ששילם את המחיר עבורנו כאזרחים, עבור הילדים והנכדים שלנו ולהורינו.

ינון אזולאי: קודם כל, תנחומים למשפחת פולרד.

אלכס קושניר: אין ספק שהיא סמל למסירות ולנאמנות.

אלכס קושניר: באמת משהו בלתי רגיל.

ינון אזולאי: בהמשך לדבריך אדוני.

ינון אזולאי: אתה יודע, לפעמים אני מסתכל ואתה אומר דברים חשובים על יוקר המחיה אבל מצד שני אני אומר שכאשר אנחנו מעלים את זה, אתם הייתם מגחכים ושואלים איזה יוקר מחיה.

ינון אזולאי: אתמול כאשר שר האוצר ושרת הכלכלה הוציאו איזשהו מכתב – שאני גם לא יודע מהותו – פתאום כולם זועקים ואומרים שיש יוקר מחיה.

ינון אזולאי: נכון, יש יוקר מחיה אבל אני חושב שלפני שאנחנו באים לרשתות המזון – ואגב, אני אלחם ברשתות המזון ואם צריך ולהצטרף לאיזשהו חרם ולא לקנות מוצר מסוים, אעשה זאת כחלק מעם ישראל – אני חושב שכדאי שממשלת ישראל תפסיק להטיל כל מיני מסים הזויים.

ינון אזולאי: דיברנו על הכלים החד פעמיים מה שבסופו של דבר פוגע בחלשים.

ינון אזולאי: אם כן, בואו תנו דוגמה, קחו לדוגמה את מחיר הדלק שעולה.

ינון אזולאי: הרי רק מס הבלו והמע"מ על הדלק הוא 61 אחוזים מעלות הדלק.

ינון אזולאי: אם אתם כממשלה רוצים לתת דוגמה, תגידו סטופ, אנחנו קודם כל ניתן דוגמה, אנחנו נפסיק להביא לכאן כל מיני העלאות מסים הזויים, אנחנו נפסיק לפגוע בחלשים על ידי העלאת מס, מאותו אח שהולך לתקן את הרכב שלו ועד אותו אחד שצריך לקנות שתייה או כלים חד פעמיים או לשלם עבור החשמל שעכשיו עומד להתייקר.

ינון אזולאי: מחיר החשמל, הדבר בסיסי, עומד לעלות.

ינון אזולאי: לממשלה יש את הכוח לעשות הכול.

ינון אזולאי: אני מדבר על כל דבר הכי פשוט שמגיע לכאן.

ינון אזולאי: בואו נאמר סטופ, נעצור בעניין הזה ונראה מה אנחנו כוועדה ומה אתם כממשלה יכולים לעשות למען עם ישראל לפני שאנחנו פונים לחברות.

ינון אזולאי: החברות צריכות טיפול שורש.

ינון אזולאי: לא יכול להיות שהן ינצלו אותנו.

ינון אזולאי: מספיק שבתקופת הקורונה רשתות המזון הרוויחו הכי הרבה.

ינון אזולאי: אני לא אומר רק לחברות אלא גם רשתות המזון, אנחנו יודעים שיש להן פערי תיווך עצומים, מהחקלאי עד שהסחורה מגיעה אליהן.

ינון אזולאי: כשפונים, שיפנו גם לרשתות המזון ולאו דווקא לאותם יבואנים שגם הם צריכים לשלם את המחיר.

ינון אזולאי: מי שבסופו של דבר צריך לקבל את ההטבה אלה הם האזרחים שמשלמים כל הזמן וזה האוכל של הילדים שלהם.

אלכס קושניר: תודה רבה.

אלכס קושניר: חבר הכנסת גפני, בבקשה.

משה גפני: תודה רבה אדוני היושב ראש.

משה גפני: בתחילת הקדנציה הזאת הייתי במתח כיוון שנאמר כל הזמן שעושים רפורמות - כך קראתם לזה - ביבוא, בכל מיני נושאים שיביאו תחרות וכל מה שנלווה.

משה גפני: היעד היה הוזלת מחירי המוצרים ושהמשפחה הממוצעת תלך לקנות בסופרמרקט היא תקבל את זה בהנחה.

משה גפני: אני סברתי מהניסיון שלי שזה לא יוזיל מחירים אבל חשבתי שאולי מטאטא חדש מטאטא אחרת, מטאטא טוב ואולי באמת אתם תצליחו להוזיל את יוקר המחיה.

משה גפני: והנה התברר שבסופו של דבר, מכל התהליך הזה, נגרמו הרבה נזקים.

משה גפני: נגרמו נזקים במס גודש.

אלכס קושניר: מס גודש זה 2025.

אלכס קושניר: מס גודש נכנס לתוקף ב-2025.

ינון אזולאי: הוא אומר שעד אז הם לא יהיו ואנחנו נוכל לשנות.

ינון אזולאי: זה מה שהוא רוצה להגיד לך.

משה גפני: אני לא אומר שעכשיו מס גודש מוריד.

אלכס קושניר: אמרת שנגרמו נזקים.

משה גפני: כל התהליך, כל היעד של הממשלה.

משה גפני: אל תגן כל כך על הממשלה.

משה גפני: אתה יודע מה, תגן.

אלכס קושניר: אתה תתקוף ואני אגן.

משה גפני: דעתי היא שכל התהליך הזה הוא תהליך פסול, הוא תהליך לא נכון.

משה גפני: העלאת המסים, כל פעם יש לזה איזו הצדקה אחרת.

משה גפני: משרד האוצר הביא את כל התהליכים האלה.

משה גפני: אני אומר לכם שהרבה פעמים היה לי קשה לעמוד מול האוצר.

משה גפני: היו דברים שלא רציתי, לא בגלל סיבות, לא היה לי קשר עם אף אחד אלא היה לי קשר עם הציבור.

משה גפני: אני הייתי חבר בכיר בקואליציה ועמדתי מול האוצר בכל מיני נושאים והנושאים האלה, אמרתי שבסוף הם לא יוזילו את המחירים.

משה גפני: הכול עבר.

משה גפני: כל מה שהאוצר רצה עבר כאן בוועדה, עבר במליאת הכנסת, היה רוב למרות שלפעמים הרוב היה רוב דחוק אבל העבירו את כל הנושאים האלה.

משה גפני: ומה התוצאה?

משה גפני: התוצאה היא שיש העלאת מחירים שלא הייתה כדוגמתה.

משה גפני: העלאת מחירים בכל נושא בו אנחנו נוגעים.

משה גפני: אז מה עושה הממשלה?

משה גפני: מה שהיה צריך להיות, הייתה צריכה להיות הוזלת מחירים כי הרי על זה עשו את כל המערכת הזאת, גם תקציב וגם כל הצווים שנלוו לעניין הזה.

משה גפני: שולחים מכתב, ברביבאי וליברמן.

משה גפני: אתם יודעים מה?

משה גפני: אולי באמת תפסיקו - אתם, הממשלה.

משה גפני: אני פונה לממשל - אולי באמת תפסיקו לשלוט.

משה גפני: בקורונה אתם לא מטפלים, אתם אומרים שיש אחריות של הציבור, בנושא הזה של יוקר המחיה אתם לא מטפלים, אתם אומרים אל תיקנו, אנחנו נעשה פעולות ושולחים מכתבים.

משה גפני: מה זה כאן, דואר?

משה גפני: אתם צריכים לנהל את המדינה ואתם לא מנהלים אותה.

אלכס קושניר: אתייחס בקצרה למה שאמרת, בעיקר על הקשר הסיבתי בין סיבה לתוצאה.

אלכס קושניר: הרפורמות שהעברנו, בעיקר הרפורמה ביבוא שאמורה לפתוח את המשק לתחרות ולהוזיל מחירים תיכנס לתוקף באמצע השנה הזאת, באמצע 2022.

אלכס קושניר: לכן לבוא ולומר שהרפורמות שהעברנו בחוק ההסדרים לא ישפיעו, זה לכל הפחות מוקדם לומר כי הרפורמות תיכנסנה לתוקף רק באמצע השנה.

אלכס קושניר: אני אומר לך יותר מזה.

אלכס קושניר: כאשר אנחנו נכנסים לסופרמרקט כולנו ומתחילים לסובב את המוצרים, מגוון המוצרים שנמצא בסופר, אתה רואה שהכול נמצא בידיים של 6-5 שחקנים מאוד מאוד חזקים.

אלכס קושניר: הכלכלה הריכוזית הזאת, בעיקר בתחום המזון, היא תוצאה של היעדר מדיניות של הרבה מאוד שנים.

אלכס קושניר: על מנת לשנות את זה, אנחנו חייבים לפתוח את השוק לתחרות ואנחנו עושים את זה.

אלכס קושניר: לכן גם רשות התחרות נכנסת לתמונה.

אלכס קושניר: אני אומר לך גם יותר מזה.

אלכס קושניר: יש לנו חוק ריכוזיות ואולי כדאי לחשוב איך אנחנו לוקחים את נושא המזון, את תחום המזון, ומכניסים אותו.

משה גפני: מה זה החוק הזה?

אלכס קושניר: חוק נגד ריכוזיות במשק.

אלכס קושניר: הרי לא יכול להיות מצב שהכול נמצא בידיים של חמש-שש חברות, אם אלה יצרנים ואם אלה יבואנים.

אלכס קושניר: אגב, הרבה פעמים זה אותו אחד, גם יצרן וגם יבואן.

אלכס קושניר: זאת תוצאה של מערכת בירוקרטית מאוד מאוד מסורבלת שהצלחנו לייצר כאן במשך הרבה מאוד שנים כדי לשים מחסומים בפני היבואנים ובזה אנחנו צריכים לטפל.

אלכס קושניר: זה לא טיפול שהוא זבנג וגמרנו.

אלכס קושניר: זה טיפול שיטתי והתחלנו אותו בחוק ההסדרים כשהעברנו את הרפורמה ביבוא שאמורה להשפיע על המשק באופן דרמטי.

אלכס קושניר: אותו דבר אנחנו עושים גם ברפורמה בחקלאות.

אלכס קושניר: אותו דבר אנחנו עושים גם בהורדת רגולציה.

אלכס קושניר: אני חייב לומר שאתמול השתתפתי בדיון מאוד מאוד משמעותי אצל מנכ"ל משרד ראש הממשלה יחד עם סגן השר אביר קארה בנושא של הורדת הרגולציה ועוד מעט זה יגיע לכנסת.

משה גפני: החקלאים ייפגעו.

משה גפני: המפעלים ייפגעו.

אלכס קושניר: הרבה נקודות מאוד חשובות שבמשך שנים הצטברו כמו ערימת ניירות שהמשמעות שלה היא כסף או עלויות מאוד מאוד גבוהות שהיבואנים צריכים לשלם.

אלכס קושניר: בזה אנחנו מטפלים.

אלכס קושניר: זה ייקח קצת זמן אבל אני אומר לך שבלי קשר לפעולות הממשלה, גם אותם יבואנים שבאמת משתמשים בכוח האוליגופולי שלהם צריכים להבין שהממשלה והכנסת, אנחנו לא נשתוק ולא ניתן להם לעשות את זה.

אלכס קושניר: נילחם בכל הכוחות שיש לנו ובכל הכלים שיש לנו על מנת שהציבור בישראל ישלם מחיר שפוי על המוצרים הבסיסיים שהוא צורך.

אלכס קושניר: לא יכול להיות שמוצרי מזון בישראל הכי יקרים, או כמעט הכי יקרים, במדינות ה-OECD.

משה גפני: מי מתכנן את כל התהליך הזה שאתה מדבר עליו?

אלכס קושניר: יש כאן שילוב זרועות, גם של משרד האוצר וגם של משרד הכלכלה, שרת הכלכלה ושר האוצר, משרד ראש הממשלה, ראש הממשלה.

אלכס קושניר: מנסים לבנות את התהליך ואנחנו כאן בכנסת בהחלט לא צריכים רק להגיב אלא גם ליזום ואנחנו ניזום.

אלכס קושניר: אנחנו ניזום פעולות שאמורות לעשות את זה.

ולדימיר בליאק: בוקר טוב.

ולדימיר בליאק: בהמשך מה שנאמר כאן, אני חושב שהמאבק ביוקר המחיה, זאת משימה מספר אחת שלנו, של הממשלה, של הוועדה, של הקואליציה.

ולדימיר בליאק: יש הרבה מאוד סיבה להגעה להתייקרות הנוכחית.

ולדימיר בליאק: חלק מהסיבות, מקורן מחוץ לישראל אבל זה לא אמור לעניין את הציבור וזה לא מוריד מאחריות הממשלה.

ולדימיר בליאק: יש הרבה דברים שצריך לעשות ויש דברים שלא צריך לעשות.

ולדימיר בליאק: מה שלא צריך לעשות זה לחזור לפיקוח על המחירים, לחזור לרגולציה עודפת, לחזור לניסיונות לסגור את השוק.

ולדימיר בליאק: אנחנו צריכים להמשיך להוריד את המכסים, להגדיל את המכסות, את מכסות היבוא, להגביר את התחרות בשוק המזון.

ולדימיר בליאק: אגב, חבר כנסת גפני, אתה מבין בכלכלה יותר טוב ממני ואתה יודע שכל צעד שעושים, לוקח זמן עד שהוא בא לידי ביטוי.

ולדימיר בליאק: כמוש אלכס אמר, הרפורמה ביבוא שניסו להעביר כאן הרבה מאוד שנים, אנחנו עשינו את זה והיא תיכנס לתוקף באמצע השנה אבל בהחלט היא תשפיע על יוקר המחיה.

ולדימיר בליאק: כן, זה ייקח עוד זמן.

ולדימיר בליאק: גם היום אנחנו לא מושלמים בצעדים שאנחנו נוקטים אבל אנחנו מנסים לפתוח את השוק, להוריד את המכסים, להגביר את התחרות וזה מה שבסופו של דבר יוביל להוזלת מחירים.

ולדימיר בליאק: תודה.

אלכס קושניר: אני רוצה לעבור לסדר היום ולתת את זכות הדיבור לרשות המסים כדי שיסבירו את התיקונים שהוכנסו בצו, אבל לפניכן אני חוזר רגע לדיון הקודם שהיה לנו ביום שני שעבר, אם אני לא טועה.

אלכס קושניר: היה כאן פרופסור דימטריוס קרוסיס וכאשר שאלתי אותו בצורה מפורשת האם היה לו קשר כזה או אחר ליבואנים או ליצרנים של סיגריות אלקטרוניות הוא אמר במפורש לא.

אלכס קושניר: אני חושב שכל חברי הכנסת שמעו את זה.

משה גפני: את מי שאלת?

אלכס קושניר: היה כאן פרופסור שדיבר והציג את עמדתו בנושא המיסוי על הסיגריות האלקטרוניות וכפי שאני נוהג בוועדה, אני תמיד שואל את המומחים האם יש להם ניגוד עניינים.

אלכס קושניר: הוא הכחיש בצורה גורפת.

אלכס קושניר: אחר כך הסתבר שהוא היה במועצה המדעית של חברת ג'ול וכן היה לו קשר.

אלכס קושניר: אני אומר לכם, לכל המומחים שמופיעים כאן ויושבים כאן בעתיד, שאנחנו נשאל את השאלות האלה ואני מצפה לקבל תשובה אמיתית כי זה בסדר להציג כאן עמדות ולהציג כאן דעות אבל אנחנו כחברי כנסת חייבים לדעת מאיזו פוזיציה ומאיזו עמדה אותו מומחה מדבר.

אלכס קושניר: לכן אנחנו נמשיך לשאול את השאלות האלה.

אלכס קושניר: אני חושב שזה מאוד מאוד חשוב גם לנו כחברי כנסת וגם לציבור שידע מי מדבר ואיזו עמדה הוא מציג.

אלכס קושניר: אני רוצה לעבור לצו עצמו.

ינון אזולאי: לגבי הצו עצמו, אני רוצה לומר משהו.

ינון אזולאי: קודם כל, אני חייב לפתוח ולומר שיש לי חוב משבוע שעבר.

ינון אזולאי: בדיון הקודם היה לי ויכוח שלא היה מכובד.

ינון אזולאי: דיברתי אל דוקטור אפללו בצורה לא מכובדת.

ינון אזולאי: יצאתי מהוועדה ואפילו אפשר להגיד שהיועצת המשפטית נזפה בי בגין הצורה בה דיברתי אל דוקטור אפללו ואמרה לי שזה לא ראוי ולא מתאים לי.

ינון אזולאי: אני קודם כל מתנצל בפני דוקטור אפללו.

ינון אזולאי: היא לא נמצאת כאן, אולי היא ב-זום.

ינון אזולאי: גם קיימתי איתה שיחה באופן אישי אבל זאת לא חכמה לעשות את זה כאן ברבים ולהתנצל ביחיד.

ינון אזולאי: לכן אני אומר שגם אם יש חילוקי דעות כפי שהיה לי איתה ויש לי איתה, זה לא צריך להיות בצורה הזאת.

ינון אזולאי: רשות המסים.

ינון אזולאי: כשאני אומר לכם משהו, אני לא אומר זאת באופן אישי אליכם אלא אני מדבר על המערכת כמערכת.

ינון אזולאי: אל תיקחו את זה באופן אישי, אף אחד מכם, מהיושבים כאן.

משה גפני: מה ההתנצלות הזאת?

ינון אזולאי: לא.

ינון אזולאי: בפני רשות המסים אני לא מתנצל.

ינון אזולאי: אני אומר שיש לי ביקורת קשה על ההתנהגות שלכם ועל ההתנהלות שלכם ואני אומר למה אני מתכוון.

ינון אזולאי: אני מכבד כל אחד שיושב כאן אבל לא יכול להיות שאתם תשחקו אתנו כחברי כנסת ותזלזלו בנו, תחשבו שאתם תבואו לכאן ואנחנו נהיה חותמת גומי.

ינון אזולאי: אם אתם אומרים שתוקף הצו פג בין שישי לשבת, אז אין צו.

ינון אזולאי: אם אין צו, אפשר לשחרר את הסחורות גם בלי המס העודף.

ינון אזולאי: בין שישי בלילה, כלומר עד שייכנס הצו, אתם לא אמורים לקחת שקל עודף על המס.

ינון אזולאי: אין מס.

ינון אזולאי: אתם התנהגתם ברמייה ואין מילה אחרת.

ינון אזולאי: אם אתמול באים יבואנים ורוצים לשחרר סחורות ולא מצליחים לשחרר אותן, הווה אומר שאתם רימיתם את הוועדה.

ינון אזולאי: אין מילה אחרת לתאר זאת.

ינון אזולאי: כשאני אומר רימיתם את הוועדה, זה כמערכת כי כנראה יושבים כמה אנשים ביחד ומחפשים איך לרמות ולהשפיל את הוועדה.

ינון אזולאי: אנחנו לא נהיה חותמת גומי שלכם.

ינון אזולאי: מי שרוצה להיות חותמת גומי שלכם, שיביא את מה שאתם רוצים ויוציא איך שאתם רוצים אבל אני לא אהיה כאן.

ינון אזולאי: ויותר מזה החמור מכל, בשבוע שעבר קיבלתי שאילתה מעיתונאית לפי במשרד האוצר אמרו לה שחבר הכנסת ינון אזולאי תקע את הצו כי יש לו אינטרסים.

ינון אזולאי: תלמדו, לי אין אינטרסים.

ינון אזולאי: יש לי אינטרס אחד והוא הציבור.

ינון אזולאי: אינטרס אחד למי ששלח אותי וגם לציבור שלא בחר בי.

ינון אזולאי: זה האינטרס שלי.

ינון אזולאי: לעזור לכולם ואם יש עוולה, גם אם העוולה תהיה כלפי העשיר, אני אלחם עבורו, וגם אם העוולה תהיה כלפי העני, אני אלחם עבורו.

ינון אזולאי: אתם מתדרכים כנגדי ואני אל פוחד מאף אחד מכם וזה לא מעניין אותי.

ינון אזולאי: תמשיכו לתדרך.

ינון אזולאי: אני אלך באמונה שלי, בצדק שלי ובדרך שלי ומי שחושב שכך הוא ישתיק אותי - הוא לא ישתיק אותי אלא רק יעצים אותי כי אני לא פוחד מכם כי ידיי נקיות וברוך השם אני לא חייב לאף אחד.

ינון אזולאי: תודה.

אלכס קושניר: תודה רבה ינון.

אלכס קושניר: בעניין התדרוכים לתקשורת נגד חבר כנסת.

ינון אזולאי: זאת לא פעם ראשונה.

ינון אזולאי: אתה זוכר שעשו את זה בפעם הקודמת עם יואב קיש.

משה גפני: הוא גם שאל לגבי היום הזה.

אלכס קושניר: קודם כל, בעניין התדרוכים לתקשורת כנגד חברי כנסת על ידי פקידי ממשלה, ככל שהדבר הזה קורה – ושוב, אין לי עובדות אבל ככל שזה קורה – זה פסול וזה חייב להיפסק.

אלכס קושניר: אני מסכים אתך שזאת לא פעם ראשונה.

אלכס קושניר: אנחנו נפעל לקיים בירור לגבי הסוגיה הזאת מול הגופים הרלוונטיים כי זה פשוט פסול.

אלכס קושניר: זה לא יכול לקרות.

משה גפני: מה אתה יכול לעשות?

אלכס קושניר: יצטרכו לעשות בירור.

אלכס קושניר: כבר נעשה בירור פעם אחת.

ינון אזולאי: וזה קרה עוד פעם.

ינון אזולאי: כלומר, זה לא משנה, הם מצפצפים עלינו.

ינון אזולאי: אגב, זה קרה באותו מקום.

ינון אזולאי: היו כאן רשות המסים ופעם שנייה כשלא היו מרשות המסים.

ינון אזולאי: אני אומר לכם שלא ישתיקו אותי.

אלכס קושניר: ינון, אני מאוד נזהר מלהאשים אנשים.

ינון אזולאי: הראיתי לך בשבוע שעבר את ההודעה שקיבלתי או לא?

אלכס קושניר: כן.

אלכס קושניר: הראית לי.

אלכס קושניר: לכן אני מתייחס.

ינון אזולאי: אני לא סתם ממציא דברים.

אלכס קושניר: אין לי את העובדות ואני לא יודע מי תדרך את מי.

אלכס קושניר: לכן אני אומר שככל שזה קורה, זה דבר מאוד פסול.

ינון אזולאי: תודה.

ינון אזולאי: לגבי רשות המסים כבר עלתה כתבה בכלכליסט שהם משתמשים בפגסוס.

ינון אזולאי: אז יכול להיות שגם שמו לנו אבל אני לא מפחד ולכן אין לי בעיה.

אלכס קושניר: יש לך טלפון כשר.

אלכס קושניר: אין סיכוי לפגסוס.

אלכס קושניר: לא חודר את זה.

ינון אזולאי: אני כבר לא יודע מה חודר ומה לא.

ינון אזולאי: עזוב.

ינון אזולאי: הם יכולים הכול.

משה גפני: הוא העלה עוד דבר.

משה גפני: מה היה ביום שבו לא היה צו?

אלכס קושניר: רגע.

אלכס קושניר: היועצת המשפטית, בבקשה.

שלומית ארליך: למען הסדר הטוב, עוד צעד אחד אחורה.

שלומית ארליך: מה שקרה עד עכשיו היה שעל שולחן הוועדה היה תיקון מספר 7 שלגבי הוועדה קבעה תוקף של 7 ימים נוספים.

שלומית ארליך: זה צו שהונח על שולחן המליאה.

שלומית ארליך: לאחר מכן התקיים כאן דיון.

שלומית ארליך: אתה ביקשת להכניס תיקונים ולהביא את הצו לדיון בוועדה לפני שהוא מאושר.

שלומית ארליך: פורסם צו שהוא צו שמתקן את הצו שפקע ולכן הוא לא עלה לדיון כאן כי המשמעות שלו היא שהתיקונים שהביאו בהתאם לבקשה שלך היו פוקעים יחד עם הצו ביום שישי שעבר.

שלומית ארליך: לכן לא התקיים דיון.

שלומית ארליך: רשות המסים העבירה טיוטה וזו הטיוטה שנמצאת כרגע על השולחן שנקראת תיקון מספר 17 וזה מה שאמור לשקף את התיקונים שאתה ביקשת להכניס אבל בצורה קבועה.

אלכס קושניר: רשות המסים, נא להציג את השינויים בצו כולל הפניה לסעיפים ספציפיים.

ינון אזולאי: הם לא אמורים לענות על השאלה ששאלתי?

אלכס קושניר: תענו על השאלה.

אלכס קושניר: מה המצב החוקי אתמול?

ינון אזולאי: עד עכשיו.

גיא גולדמן: המצב החוקי, כמו ששלומית אמרה, לדעתי הצו הקודם פקע.

שלומית ארליך: מה זה לדעתך?

שלומית ארליך: הצו הקודם פקע.

גיא גולדמן: לא, לדעתי אמרת.

ינון אזולאי: אם הוא פקע, למה לא הצליחו לשחרר סחורה?

גיא גולדמן: אני לא יודע.

גיא גולדמן: אני לא עובד במחסן מכס.

ינון אזולאי: זאת לא תשובה.

ינון אזולאי: יש לי גם צילום מסך ששלחו לנו.

ינון אזולאי: אני גם דיברתי עם עמיל מכס לברר האם זה נכון או לא כי אני לא מאמין אבסולוטית ליבואנים כי נגיד שהם נגועים בדבר.

ינון אזולאי: עשיתי שיחה גם עם עמיל מכס לראות אם זה נכון או לא נכון.

ינון אזולאי: אחר כך תגידו שיש לי עניין אבל זה לא מעניין אותי.

שלומית ארליך: בהתחשב בזה שאנחנו נמצאים עכשיו ויש כאן צו שנמצא על שולחן הוועדה, האם יש לכם נתונים להגיד לנו בדיוק מה קרה מהרגע שבו הצו הקודם היה לגבי המלאי, האם יש לכם נתונים לגבי סחורה שנמשכה?

שלומית ארליך: האם אתם יודעים להגיד גם לגבי אתמול וגם קודם לכן?

שלומית ארליך: האם יש לכם נתונים שאתם יודעים להביא לוועדה ולהגיד מה קרה בזמן הזה?

גיא גולדמן: אולי קובי ידע אם יש נתונים או לא.

קובי בוזו: אין לי עדיין נתונים.

אלכס קושניר: אפשר לבדוק תוך כדי דיון ולדעת מה קרה אתמול?

ינון אזולאי: תאמינו לי שאני יודע מה קרה אתמול.

יצחק פינדרוס: גם אני יודע.

יצחק פינדרוס: רק רשות המסים לא יודעת.

אלכס קושניר: אפשר לבדוק מה קרה אתמול?

קובי בוזו: אני יכול לנסות לראות אם במכס יכולים לאסוף נתונים.

ינון אזולאי: אדוני היושב ראש, אם מתברר שהצו אתמול לא פקע, כלומר, גביתם אתמול ממי שרצה לשחרר את המס החדש, אני אדרוש שהצו ייכנס רק בעוד יומיים.

גיא גולדמן: אני אומר שמי ששילם אתמול - - -

ינון אזולאי: לא נתנו לשלם.

ינון אזולאי: אני אומר לך שדיברתי עם עמיל מכס.

משה גפני: לא נתנו לשחרר סחורה.

ינון אזולאי: גיא, אני הערכתי אותך אבל התשובה הזאת, אתם עושים צחוק.

ינון אזולאי: אתם חושבים שיושבים כאן חברי כנסת שבאים להחתים את הכרטיס וללכת הביתה?

אלכס קושניר: הם יבדקו.

אלי פתיה: הכול יבדקו.

אלי פתיה: גם משרד הבריאות יבדוק את ה-0.7 את ה-1.

אלכס קושניר: אדוני, עוד פעם אחת אתה מתפרץ, אתה בחוץ.

אלי פתיה: סליחה.

משה גפני: רק תדעו שאצלי יש את המספר מאתמול שמראה שגביתם מס לפי המס הגבוה, כאילו הצו קיים.

ינון אזולאי: גיא, התשובה שלך מדהימה אותי.

ינון אזולאי: אתה אומר אם היו משלמים אבל לא נתנו להם לשלם בלי הצו אלא רק על פי הצו.

משה גפני: זאת מדינה בתוך מדינה.

גיא גולדמן: שאלתם שאלה ועניתי עליה.

גיא גולדמן: אם רוצים השלמות, קובי מברר.

ינון אזולאי: אלה לא השלמות.

ינון אזולאי: לא ענית.

אלכס קושניר: חברים, די, מספיק.

אלכס קושניר: ינון.

ינון אזולאי: מה הוא ענה?

אלכס קושניר: אבל אמרנו שרשות המסים בודקת.

ינון אזולאי: תגיד לי, אנחנו מטומטמים?

ינון אזולאי: לא הבנתי מה הוא ענה?

אלכס קושניר: אנחנו אמרנו שרשות המסים מבררת.

אלכס קושניר: תודה.

קובי בוזו: לגבי השינויים בצו שנקריא, יש שלושה שינויים.

שלומית ארליך: סליחה, גיא היה באמצע תשובה.

שלומית ארליך: תסיים את התשובה בבקשה.

גיא גולדמן: התשובה היא שהצו שקובי מדבר עליו אמור לחול מהיום.

שלומית ארליך: מה חל אתמול?

גיא גולדמן: אתמול הצו של היום לא חל והצו הקודם - - -

ינון אזולאי: מה זה הצו הקודם?

קריאה: זה לא נכון.

גיא גולדמן: הצו הקודם פקע.

שלומית ארליך: מה חל אתמול?

גיא גולדמן: הצו הקודם.

שלומית ארליך: מה היה שיעור המס אתמול?

גיא גולדמן: צו תעריף המכס בלי העלאת המס שעכשיו אתם מדברים עליה, שעכשיו מוצעת.

שלומית ארליך: אתמול זה היה פטור?

גיא גולדמן: אני אומר שהצו החדש לא חל.

ינון אזולאי: אתמול היה פטור או לא?

ינון אזולאי: שאלה פשוטה.

גיא גולדמן: המס שיש היום לא חל אתמול.

אלכס קושניר: ינון, אנחנו עוד מעט נקבל תשובה.

שלומית ארליך: תגיד מה חל אתמול.

אלכס קושניר: גיא, המצב אתמול, וגם עכשיו, לפני שהצו אושר, הוא שהצו החדש עוד לא בתוקף והצו הישן כבר לא בתוקף.

אלכס קושניר: אני מדייק.

גיא גולדמן: נכון מאוד.

ינון אזולאי: אתמול לא הצליחו לשחרר סחורות.

אלי פתיה: זה לא נכון.

אלכס קושניר: תצא בבקשה החוצה.

אלי פתיה: אין בעיה.

אלי פתיה: אני אצא בשמחה.

אלכס קושניר: אני אמרתי בצורה מפורשת שמדברים כשאני נותן זכות דיבור.

אלכס קושניר: אם זה לא נכון ורשות המסים פעלה בניגוד לחוק, אז תפנה לערכאות.

אלי פתיה: אני לא יודע לפנות לערכאות.

אלי פתיה: אני פעם ראשונה כאן.

אלכס קושניר: בבקשה, קובי.

קובי בוזו: בצו שנקריא יש שלושה שינויים שהוועדה ביקשה והטמענו בצו.

קובי בוזו: השינוי הראשון הוא מחיקת פרטי המכס של חומרי הגלם, ייצור של נוזלים לסיגריות אלקטרוניות.

קובי בוזו: בצו זאת מחיקה של פרט 3302.

קובי בוזו: הנושא השני הוא הבקשה של הוועדה לעבור לחישוב שהמס יחושב לפי 1 מיליליטר שווה ערך לחפיסת סיגריות ולא 0.7 כפי שהיה קודם.

ינון אזולאי: שאלה בעניין הזה, אם אפשר.

ינון אזולאי: קובי, בעניין של ה-1 מיליליטר.

ינון אזולאי: איך הגעתם לחישוב של 1 מיליליטר?

ינון אזולאי: בהתחלה זה היה 0.7 ואחר כך 1 מיליליטר?

ינון אזולאי: ה-1 מיליליטר זה משהו שרירותי?

ינון אזולאי: מה החישוב שאתם עשיתם ועל סמך מה הסתמכתם דווקא על 1 ולא על 2 או 3?

אלכס קושניר: זה על פי דרישתי.

אלכס קושניר: החישוב הוא מאוד מאוד פשוט.

אלכס קושניר: אם אנחנו מניחים ש-0.7 מיליליטר שווה ל-10 שאיפות, סיגריה רגילה, כן בן אדם שהחזיק פעם סיגריה יכול להגיד לך שזה בערך בין 15 ל-17 שאיפות ולכן מוסיפים עוד שליש ומגיעים למיליליטר.

ינון אזולאי: כלומר, הערכה.

ינון אזולאי: לא איזה מחקר או משהו כזה אלא הערכה ובקשת יושב ראש הוועדה.

אלכס קושניר: נכון.

ינון אזולאי: תודה.

שלומית ארליך: משרד הבריאות חזר עם תשובות?

אלכס קושניר: לא.

שלומית ארליך: יש מישהו ב-זום ממשרד הבריאות?

אלכס קושניר: לא.

אלכס קושניר: אין.

קובי בוזו: זה תוקן, המס על הנוזלים מ-270 אחוזים שהיה קודם 11.66 אגורות למיליליטר.

קובי בוזו: זה תוקן ל-8.16 שקלים למיליליטר.

קובי בוזו: אך לא פחות גם תוקן בהתאם מ-22.33 שקלים ל-15.64 שקלים למיליליטר.

קובי בוזו: זה התיקון השני.

ינון אזולאי: 15.64, זה לא יפחת מ-?

קובי בוזו: כן.

קובי בוזו: אך לא פחות.

ינון אזולאי: אגב, למה אתה צריך גם את ה-8.16 וגם את ה-15.64?

ינון אזולאי: אם אתה מגיע למצב שלא יפחת, למה אתה צריך גם את ה-8.64?

ינון אזולאי: תעשה את ה-לא יפחת ואם יש לך את ה-לא יפחת, אתה יכול לוותר על ה-8.64.

קובי בוזו: השיטה בנויה בצורה כזאת, זה מקביל לסיגריות.

ינון אזולאי: זה הבנתי.

ינון אזולאי: אני יודע שזה מקביל לסיגריות.

ינון אזולאי: בסיגריות בסופו של דבר אתה מגיע ל-11.6, משהו כזה.

ינון אזולאי: אני אומר שאם יש לך את ה-לא יפחת, למה אתה צריך?

קובי בוזו: יכול להיות שיהיו לנו נוזלים יקרים מאוד שאז ה-270 אחוזים פלוס ה-8.16 שקלים, זה מה שיתפוס.

ינון אזולאי: לכמה זה יגיע?

ינון אזולאי: יגיע ל-16 או 17 או 18.

ינון אזולאי: נכון?

ינון אזולאי: לפי מה שאתה אומר.

קובי בוזו: יכול להיות.

ינון אזולאי: אתה אומר שאז זה ייתן את המס של ה-17 שקלים.

ינון אזולאי: נכון?

קובי בוזו: כן.

ינון אזולאי: אם הוא יגיע ל-13 שקלים, אתה אומר לא, לא יפחת מ-15.64 שקלים.

ינון אזולאי: אז מספיק לי ה-15.64 ואני לא אצטרך את ה-8.16.

ינון אזולאי: ה-8.16 שאתה רוצה הוא סתם מיותר.

אלכס קושניר: לא, זה מקביל בדיוק לסיגריות.

אלכס קושניר: אותו הדבר.

ינון אזולאי: מה זה נותן לך?

ינון אזולאי: סתם בחשבונאות, מה זה נותן לך?

אלכס קושניר: במידה ואתה לא מגיע לרף, אתה תשלם 8 שקלים.

ינון אזולאי: אז מראש תגיד לא פחות מ-15.64.

ינון אזולאי: ה-8?16 לא קיים.

אלכס קושניר: לא.

אלכס קושניר: זה העתק הדבק למה שיש במצב של הסיגריות.

אלכס קושניר: זה אחד לאחד.

ינון אזולאי: כלומר, בתכל'ס ל-8.16 אין איזו משמעות.

אלכס קושניר: לא, יש משמעות.

אלכס קושניר: אם זה מעל.

אלכס קושניר: אם זה מעל 15.64, יש לו משמעות.

ינון אזולאי: אם הוא מעל 15, כן, אבל אני שואל על ה-8.16, אם יש לזה משמעות.

אלכס קושניר: בטח שיש.

יצחק פינדרוס: אתה אומר ש-1 מיליליטר, הוא 15 שאיפות?

אלכס קושניר: בערך, כן.

יצחק פינדרוס: אז 1 מיליליטר הוא סיגריה אחת.

יצחק פינדרוס: הוא לא חפיסה.

אלכס קושניר: סליחה.

אלכס קושניר: 15 שאיפות לסיגריה.

יצחק פינדרוס: 1 מיליליטר הוא 200 שאיפות.

אלכס קושניר: כן.

קובי בוזו: הבקשה השלישית של הוועדה הייתה לשנות את שיטת המיסוי לגבי סיגריות אלקטרוניות חד פעמיות ולהשוות את המס גם לנוזל.

קובי בוזו: לכן בפרט מכס של הסיגריות החד פעמיות גם כתבנו בדיוק את אותה נוסחה של 270 אחוזים פלוס 8.16 שקלים למיליליטר אך לא פחות מ-15.64 שקלים.

ינון אזולאי: לכמה תגיע סיגריה חד פעמית שיש בה לצורך העניין ממוצע 5?

ינון אזולאי: לכמה תגיע סיגריה חדש פעמית כזאת לצרכן?

ינון אזולאי: 80-70 שקלים במקום 50-40 שקלים?

ינון אזולאי: סתם, בהערכה גסה.

קובי בוזו: לגבי המיסוי, אני יכול להגיד מה יהיה המיסוי.

ינון אזולאי: כן, מה המיסוי?

קובי בוזו: המיסוי יהיה כמו שאמרתי אך לא פחות, זאת אומרת, המינימום יהיה 5 מיליליטר כפול 15.64 שקלים.

ינון אזולאי: זה יצא לנו 75.

קובי בוזו: יכול להיות שרק זה יתפוס, בלי ה-270 אחוזים.

ינון אזולאי: אתה תגיע לסדר גודל של 80 שקלים לסיגריה, של 100 שקלים לסיגריה חד פעמית.

אלכס קושניר: לא.

אלכס קושניר: תלוי כמה היא עולה.

אלכס קושניר: תלוי מה המחיר שלה לפני כן.

ינון אזולאי: עשינו את הבדיקה ואני אומר לך שיצא גם 80 שקלים כי יש כאלה שיביאו סיגריות של 3 ולא של 5.

ינון אזולאי: זה יכול להגיע ל-100 שקלים.

ינון אזולאי: העניין הוא שלגבי הסיגריה החד פעמית – ושאלנו אותך על כך אחרי הדיון שהתקיים בשבוע שעבר – לא פתרת את הבעיה.

ינון אזולאי: התכנסנו כאן בוועדה, זה בשביל הנוער, בשביל אותם ילדים שמעשנים והדגימו כאן חברי הכנסת שבשיעור הם יכולים לעשן מתחת לשולחן והנוער הזה עושה זאת.

אלכס קושניר: אתה רוצה להעלות את שיעורי המס?

ינון אזולאי: אתה שואל אותי?

יצחק פינדרוס: את ה-5,000 אחוזים תשים על החד פעמי ואת זה תעשה 270 אחוזים.

יצחק פינדרוס: זה מה שאמרנו ביום הראשון.

ינון אזולאי: זה מה שאמרתי.

ינון אזולאי: בסופו של דבר אתה מעניש אתך המבוגרים שעוד איכשהו שולטים בעצמם, בדרך כלל יש להם את השליטה העצמית על כמה סיגריות לעשן אבל במקרה של הנוער לא פתרנו את הבעיה שלו.

ינון אזולאי: המצב לא מביא לפתרון לגבי הנוער.

יצחק פינדרוס: את ה-5,000 ו-270 – תשנה.

ינון אזולאי: הנוער ימשיך לעשן את הסיגריות האלה והנזק שלו יהיה גרוע מכל.

משה גפני: אחרי שמאשרים את הצו הזה, הסיגריות הרגילות והסיגריות האלקטרוניות, מה יהיה יותר כדאי לעשן?

יצחק פינדרוס: סיגריות רגילות.

אלכס קושניר: לא נכון.

יצחק פינדרוס: חד משמעית.

יצחק פינדרוס: עשיתי לך חשבון.

יצחק פינדרוס: אני מעשן כבד.

יצחק פינדרוס: אתה יודע כמה אני משלם?

יצחק פינדרוס: אני משלם שליש.

יצחק פינדרוס: זה יהיה בדיוק שליש.

עופר כסיף: יש כאן טעות מבחינת הדינמיקה.

עופר כסיף: עזוב את המספרים בנפרד.

עופר כסיף: יש כאן דינמיקה מסוימת והדינמיקה היא הפוכה ממה שאתה אומר, אם הבנתי אותך נכון.

עופר כסיף: תקן אותי אם אני טועה כי יכול להיות שלא ירדתי לסוף דעתך אבל הדינמיקה - וזה גם דובר בפעם הקודמת – היא למנוע מעבר מסיגריות אלקטרוניות לסיגריות רגילות.

עופר כסיף: לא הפוך.

יצחק פינדרוס: אבל זה קורה.

אלכס קושניר: התשובה היא פשוטה.

משה גפני: אני רוצה להסביר לעופר.

משה גפני: אם הסיגריות הרגילות יעלו יותר זול - - -

אלכס קושניר: הן לא יעלו יותר זול.

יצחק פינדרוס: שליש.

יצחק פינדרוס: בדיוק שליש.

אלכס קושניר: חכה רגע.

אלכס קושניר: תפקידנו כוועדה הוא להטיל מס זהה על כל מוצרי העישון, גם סיגריות, גם סיגריות אלקטרוניות, גם נוזל וגם טבק.

אלכס קושניר: זה מה שאנחנו עושים כאן בוועדה.

אלכס קושניר: זה שעלות של סיגריה מול סיגריה אלקטרונית יכולה להיות שונה, בזה אנחנו לא שולטים.

אלכס קושניר: אנחנו שולטים בגובה המס, בשיעור המס.

אלכס קושניר: מעבר לזה אני אומר - אני וחבר הכנסת ינון אזולאי דיברנו על זה - שאולי ננסה לנסח חקיקה שתאסור בכלל על שימוש בסיגריה אלקטרונית חד פעמית.

משה גפני: אבל אדוני היושב ראש, זה שאתה אומר שאנחנו לא עוסקים במחיר, אנחנו כן עוסקים בו.

משה גפני: ההשלכה של המס, ככל שנקבע מס כזה או אחר, זה יאמר כמה יעלה המוצר הסופי של העניין אלא אם כן אנחנו מדברים במשהו ערטילאי.

משה גפני: המס הוא זה שקובע מה המחיר.

משה גפני: שאלתי האם אחרי שנטיל את המס הזה, האם בני נוער לא יחזרו להשתמש.

אלכס קושניר: זה תלוי בכמה היבואנים יביאו את המוצרים האלה.

יצחק פינדרוס: לא יביאו.

אלכס קושניר: אבל אומר לך ינון שהם כן יביאו כי זה יעלה רק 80 שקלים.

ינון אזולאי: לא.

ינון אזולאי: מדברים על הנוזל.

אלכס קושניר: הנקודה ברורה.

אלכס קושניר: יש עוד שינויים בצו?

קובי בוזו: אלה שלושת הסעיפים.

אלכס קושניר: סיימנו את הדיון בצו הזה.

ינון אזולאי: מה פתאום?

ינון אזולאי: התחלנו אותו עכשיו.

משה גפני: משום מה יש לי הרגשה שהאוצר רוצה כסף.

יצחק פינדרוס: מהסיפור יהיה לא יהיה כסף.

שלומית ארליך: יש כמה תיקונים שביקשתם להכניס.

שלומית ארליך: לילי, אתם עוד עומדים על התיקונים האלה?

שלומית ארליך: בסעיף ההסמכה, יש שינוי מבחינתכם?

לילי אור: בגלל שאנחנו לא מטילים פעם נוספת היטל מלאי, הורדנו את ההפניה לסעיף שמאפשר היטל מלאי.

לילי אור: זה השינוי.

שלומית ארליך: אם אתם לא כותבים כאן את העיף של היטל המלאי, מבחינת

שלומית ארליך: כם ההיטל שהיה, שחל על מלאי, ממשיך לחול מכוח הצו הקודם, תיקון מספר 7 שפקע?

לילי אור: כן.

שלומית ארליך: אתם בעצם מבקשים להוריד את סעיף 2(ב)?

לילי אור: מהצו החדש?

לילי אור: כן.

שלומית ארליך: מתיקון מספר 17.

שלומית ארליך: אנחנו מדברים על תיקון מספר 17.

לילי אור: כן.

שלומית ארליך: לגבי סעיף 1 שמתייחס להגדרה של מיליליטר, אתם משאירים את ההגדרה.

לילי אור: אנחנו נשאיר.

שלומית ארליך: נבהיר שוב שהצו שפקע, פקע לרבות כל ההוראות שלו ולכן תיקונים שמבקשים לעשות צריכים בהתאמה להשאיר את ההגדרה.

שלומית ארליך: בסעיף 2, המשמעות היא שירדה פסקה (5) שהתייחסה לנוזל סיגריות אלקטרוניות שסיווגו בפרט 3302-90000, שזה מתייחס לבקבוקונים לתמציות ריח וטעם.

לילי אור: נכון.

שלומית ארליך: צריך לתקן שם, שימו לב, בהתאמה פסקאות (6) ו-(7).

לילי אור: כן.

לילי אור: ראינו.

לילי אור: אנחנו נתקן.

שלומית ארליך: בסעיף 3 אין שינוי.

שלומית ארליך: בסעיף 4 ירד פרט 3302.

שלומית ארליך: בסעיף 5 ירדה פסקה (1) שהתייחסה לתיקון פרט 3302 ובעצם נשארנו עם פסקאות (1) עד (6).

שלומית ארליך: ירדה שם הסעיף שהתייחס למס על מלאי.

שלומית ארליך: לגבי סעיף 5, בצו המקל, תיקון מספר 16, כתבתם שבמקום כל אחד צריך לבוא מיל.

לילי אור: נכון.

לילי אור: התיקון הזה יופנם בצו החדש.

לילי אור: זה יהיה מיליליטר במקום כל אחד.

שלומית ארליך: אם כן, כאן צריך לתקן.

לילי אור: כן.

שלומית ארליך: כאן, בצו הזה, בסעיף 5.

שלומית ארליך: כן?

שלומית ארליך: כרגע כתוב "כל אחד".

שלומית ארליך: צריך להיות מיליליטר?

לילי אור: את שואלת על פרט 7072-00?

שלומית ארליך: לא.

שלומית ארליך: אני שואלת על 70-79008.

קובי בוזו: אם זה אחרים, אז זה כל אחד.

שלומית ארליך: תסתכלו על התיקון.

שלומית ארליך: בסעיף 6, כרגע מופיע בפנינו סעיף קטן (א) שמדבר על צו תעריף המכס, תיקון מספר 7 בטל.

שלומית ארליך: את זה צריך למחוק, נכון?

שלומית ארליך: אין טעם לבטל אותו כי הוא פקע ממילא.

לילי אור: כן.

שלומית ארליך: את זה אנחנו מוחקים.

שלומית ארליך: יהיה רק סעיף קטן (ב).

שלומית ארליך: גם את סעיף התחילה הורדתם.

שלומית ארליך: נכון?

לילי אור: נכון.

שלומית ארליך: אלה התיקונים.

ינון אזולאי: לגבי סעיף התחילה, מה זה אומר?

ינון אזולאי: הם דורשים שזה יהיה מהיום?

אלכס קושניר: ברגע שהשר יחתום.

ינון אזולאי: אני מבקש – לאחר שהם אומרים שאתמול היה צריך להיות ללא צו וזה לא היה – שתכניסו את זה בעוד יומיים.

ינון אזולאי: אין שום סיבה להונות את הציבור.

ינון אזולאי: אני חושב שצריך להיות הוגנים עם היבואנים.

אלכס קושניר: במידה ורשות המסים פעלה בניגוד לחוק, יש דרך לפנות לערכאות.

ינון אזולאי: לא מספיק שגמרת להם את הכסף במס, עכשיו תגמור להם את הכסף בערכאות.

ינון אזולאי: זה לא הוגן לעשות להם את זה.

יצחק פינדרוס: את תהיה פנייה לערכאות ואני ממליץ להם לפנות לערכאות על הנזק שעשו להם.

יצחק פינדרוס: אנשים הזמינו סחורה בתום לב.

משה גפני: מה זה לפנות לערכאות?

אלכס קושניר: ברור שהם יצטרכו לפנות.

אלכס קושניר: אלה התיקונים שסוכמו.

אלכס קושניר: אני מבקש שתפרסמו את הצו כדי שנוכל להצביע.

ינון אזולאי: אני חושב שצריך לתת עוד יומיים.

אלכס קושניר: בסעיף 2 יש לכם בלבול במספרים.

אלכס קושניר: 1, 2, 3, 4, 6, 7.

טמיר כהן: דילגתם על 5.

שלומית ארליך: המשמעות היא שכיוון שחוק מסי מכס ובלו אומר שמרגע שהצו מפורסם, זה מגיע אלינו למשך חודשיים לאשר, אנחנו דנו עכשיו בטיוטת הצו שהובא.

שלומית ארליך: רשות המסים תפרסם עכשיו את הצו.

שלומית ארליך: כמה זמן ייקח לכם?

גיא גולדמן: נחתים את השר ואני מקווה שזה יהיה תוך שעה-שעתיים, אם הכול יהיה בסדר.

שלומית ארליך: ואז זה יחזור לאישור בוועדה בנוסח הזה עליו דיברנו עכשיו.

משה גפני: הצו יחזור לכאן?

שלומית ארליך: הוא צריך לחזור לכאן בנוסח הזה עם התיקונים שהקראנו.

אלכס קושניר: אחרי שפורסם ברשומות אנחנו נצטרך להצביע עליו.

ינון אזולאי: היום?

אלכס קושניר: כן.

משה גפני: האמירה הזאת לפנות לערכאות, היא לא אמירה נכונה.

אלכס קושניר: אני אומר במידה ו-.

אלכס קושניר: אני מאמין שרשות המסים פעלה לפי החוק.

אלכס קושניר: כך אני מאמין.

ינון אזולאי: היועצת המשפטית זה בסדר שכאשר יש שינוי בצו, הולכים וחוזרים?

שלומית ארליך: בדרך כלל רשות המסים לפי הוראות החוק היא קודם מפרסמת את הצו ואז הוא מגיע לאישור הוועדה.

שלומית ארליך: כדי שאנחנו נימנע עוד פעם ממצב שבו הצו לא מפורסם כפי שביקשנו או שהוא מתקו צווים שפגעו, אנחנו ביקשנו להגיע לכאן עם טיוטת הצו כדי שנוכל לראות את התיקונים לפני כן, לדון בהם בוועדה ורק לאחר מכן, אחרי אישור הוועדה, לפרסם אותו ואז להביא אותו שוב לאישור הוועדה.

אלכס קושניר: מה שהבטחתי לך שיקרה, זה מה שקורה.

ינון אזולאי: לא, כי מה שהיה אמור לקרות זה שרשות המסים לא תונה את היבואנים.

ינון אזולאי: הם מודים שאתמול היה צריך להיות בלי צו ומה קרה כאן, זאת הייתה הונאה.

ינון אזולאי: אם אנחנו כוועדה נאפשר להם שזה ייכנס במיידי, אנחנו שותפים להונאה הזאת.

אלכס קושניר: אני לא מסכים אתך.

שלומית ארליך: יש לכם תשובות לגבי מה היה אתמול?

יצחק פינדרוס: בן אדם יכול ללכת עכשיו לשחרר?

אלכס קושניר: כרגע הצו לא בתוקף.

יצחק פינדרוס: אבל הם לא נותנים לו לשחרר.

יצחק פינדרוס: אתה אמור לפקח עליהם.

ינון אזולאי: אני מבקש שעכשיו ייתנו הוראה ויורידו את זה מהצו כך שבשעתיים האלה יעשו מה שהם רוצים.

גיא גולדמן: אני רוצה להזכיר משהו.

גיא גולדמן: הצו היה אמור להיות מאושר בשבוע שעבר.

ינון אזולאי: מה זה משנה מה היה?

גיא גולדמן: זה רקע.

ינון אזולאי: אנחנו שואלים אותך שאלה פשוטה.

ינון אזולאי: עכשיו אין צו, אז תוריד את זה מהאתר ותכניס את זה לצו הרגיל ותן להם עכשיו ללכת לעשות מה שהם רוצים.

ינון אזולאי: מי שיש לו כסף, שייקח, מי שאין לו כסף, שלא ייקח.

ינון אזולאי: מי שרוצה לזרוק את הסחורה, שיזרוק את הסחורה לא מעניין אותי.

עופר כסיף: אני רוצה לומר שני דברים.

עופר כסיף: סחורה שתשוחרר בפסק הזמן הזה של בין הביטול של הצו, הצו החדש, שלא יעלו לגביה מחירים.

ינון אזולאי: זה מה שאני מסביר לך.

ינון אזולאי: זאת ההונאה שהם עשו.

עופר כסיף: קודם כל, ליצור איזשהו מנגנון.

אלכס קושניר: מטרת הצו היא שהמחירים כן יעלו.

עופר כסיף: זה בוודאי.

ינון אזולאי: אבל תהיה הוגן.

ינון אזולאי: מה קשורה המטרה?

ינון אזולאי: תהיה הוגן.

אלכס קושניר: עופר, מה הדבר השני?

עופר כסיף: שזה לא יהיה רטרואקטיבי כי זה לא במקום ולא הוגן.

עופר כסיף: הדבר השני הוא לגבי התקציב שייכנס.

עופר כסיף: אני גם מפנה כאן שאלה לרשות המסים.

עופר כסיף: לפני התיקון אני מבין שהערכת רשות המסים הייתה שההכנסות מהמס תהיינה בסביבות 40 מיליון שקלים בשנה.

אלכס קושניר: כן.

אלכס קושניר: עכשיו זה ירד.

עופר כסיף: השאלה שלי היא כמה זה עכשיו לאחר התיקון אם אפשר לעגן את זה כך שזה יועבר למשרד הבריאות.

אלכס קושניר: דיברנו על זה בדיון הקודם.

אלכס קושניר: אני הגעתי לסיכום עם משרד האוצר לפיו יהיו 3 מיליון שקלים שיוקצו למשרד הבריאות לצורך המלחמה במיגור העישון.

ינון אזולאי: פחות מעשירית.

אלכס קושניר: הם לא מסוגלים לבצע יותר מזה.

ינון אזולאי: מי לא מסוגל?

ינון אזולאי: תן למשרד הבריאות, הוא יודע לבצע.

עופר כסיף: בעקבות התיקון הסכום ירד?

אלכס קושניר: הוא ירד.

אלכס קושניר: הסכומים ירדו.

אלכס קושניר: הצו השני.

קובי בוזו: הצו השני מדבר על הפטור שקיים לתייר חוזר.

שלומית ארליך: נבהיר כאן שהצו שעכשיו אנחנו דנים בו הוא צו תעריף המכס והפטור ממס קנייה על טובין (תיקון מס'...).

שלומית ארליך: הצו הזה הוא לא מסוג הצווים שמתפרסמים לפי חוק מסי מכס.

אלכס קושניר: ינון, תקשיב למה שאומרים.

אלכס קושניר: זה חשוב.

ינון אזולאי: גם מה שאני אומר זה חשוב.

אלכס קושניר: כן, אבל אתה אומר את זה כל הזמן.

אלכס קושניר: היא אומרת רק פעם אחת, אז תקשיב לה.

ינון אזולאי: אני בדרך כלל שומע ומאזין ובדרך כלל גם מקבל את הדעה של הייעוץ המשפטי.

שלומית ארליך: הצו הזה, בשנה מהצו הקודם, הוא לא צו מהסוג שנכנס לתוקף ואז מובא לאישור הוועדה אלא הוא מאושר על ידי הוועדה מראש ורק לאחר שהוא מאושר על ידי הוועדה הוא ייכנס לתוקף.

ינון אזולאי: לא הבנתי.

ינון אזולאי: מה פירוש מאושר על ידי הוועדה מראש?

שלומית ארליך: הוא לא הולך לפי הוראות חוק מסי מכס ובלו שקודם הוא מפורסם, נכנס לתוקף ואז מובא לאישור הוועדה בחודשיים שחולפים, אלא הוא מאושר מראש.

שלומית ארליך: הוא צריך אישור מראש של ועדת הכספים כדי להיכנס לתוקף.

ינון אזולאי: מה שצריך להיות בהיגיון.

אלכס קושניר: להקריא את הצו, בבקשה.

אלכס קושניר: להקריא ולהסביר.

לילי אור: הצעת צו תעריף המכס והפטורים ומס קנייה על טובין (תיקון מס'..), התשפ"ב-2022 בתוקף סמכותי לפי סעיפים 3 ו-5 לפקודת תעריף המכס והפטורים 1937, לפי סעיף 1 לחוק מסי מכס ובלו (שינוי התעריף), התש"ט-1949, ולפי סעיפים 3 ו-26 לחוק מס קנייה (טובין ושירותים), התשי"ב-1952, ובאישור ועדת הכספים של הכנסת, אני מצווה לאמור: 1.

לילי אור: תיקון התוספת הראשונה בתוספת הראשונה לצו תעריף המכס והפטורים ומס קנייה על טובין, התשע"ז-2017, קבוצה 1, תחת "טובין שונים" – כאן אתם עומדים לראות תיקון להגדרה של חפצים אישיים כאשר אחר כך, לפי ההגדרה הזאת, נקבעים הפטורים לנכנסים לישראל.

ד' יבוא: "ד1.

ד' יבוא: נוזל לסיגריה אלקטרונית בכמות שאינה עולה על 10 מ"ל, בין אם נתון במחסנית או בסיגריה ובין אם לאו, ובלבד שלעניין סיגריה אלקטרונית שאינה מתאימה למילוי חוזר המכילה נוזל בתוכה – כמות הסיגריות לא תעלה על 5 לכל נכנס שגילו 18 שנה לפחות".

ד' יבוא: כאן הוספנו חלופה של סיגריות אלקטרוניות ונוזל לסיגריות אלקטרוניות להגדרה של חפצים אישיים.

שלומית ארליך: תסבירי את הכמויות.

שלומית ארליך: למה 10 מיליליטר?:

קובי בוזו: לגבי פטור שקיים לסיגריות, יש היום פטור על פקט.

קובי בוזו: זאת אומרת, 10 חפיסות סיגריות.

קובי בוזו: אם ההשוואה היא מיליליטר לחפיסה, אז מדובר על 10 מיליליטר.

לילי אור: בפרט 7 –

לילי אור: בסעיף 503100, בטור ב', אחרי "סיגריות" יבוא "או 4 מ"ל נוזל לסיגריה אלקטרונית, בין אם נתון במחסנית או בסיגריה ובין אם לאו, ובלבד שלעניין סיגריה אלקטרונית שאינה מתאימה למילוי חוזר המכילה נוזל בתוכה – כמות הסיגריות לא תעלה על 2".

קובי בוזו: כאן מדובר על אנשי צוות ימי או אווירי, לגביהם יש כיום פטור של 80 סיגריות שזה 4 חפיסות.

קובי בוזו: לכן כתבנו כאן 4 מיליליטר.

ינון אזולאי: אגב, הם לא יכולים להביא היום פקט?

ינון אזולאי: הם יכולים להביא עד 4 חפיסות?

קובי בוזו: כן.

ינון אזולאי: אבל לא מוכרים רק פקט?

לילי אור: זה לנכנסים לישראל.

ינון אזולאי: הימאים עליהם אתם מדברים.

ינון אזולאי: הם יכולים לקנות יחידות?

ינון אזולאי: לא נראה לי.

ינון אזולאי: נראה ל שאפשר לקנות רק באריזות.

לילי אור: אתה שואל מבחינת מה מוכרים בפועל בדיוטי פרי?

ינון אזולאי: אני יודע מה מוכרים.

קובי בוזו: אלה אנשי צוות אוויר.

ינון אזולאי: אני שואל.

ינון אזולאי: אנשי צוות אוויר וים, אתה אומר להם להביא רק 4 חפיסות, אתה מכניס אותם לפלונטר כי אין 4 חפיסות.

אלכס קושניר: למה?

אלכס קושניר: אתה יכול לקנות 4 חפיסות.

ינון אזולאי: אני שואל.

ינון אזולאי: אתה רואה עד כמה אני לא יודע כשזה מגיע לסיגריות.

ינון אזולאי: בדיוטי פרי אתה לא קונה רק פקט?

אלכס קושניר: לא.

אלכס קושניר: יש שם עוד קיוסק שאתה יכול לקנות בודד.

שלומית ארליך: מבחינת סיגריות חד פעמיות, למה 5 ו-2?

קובי בוזו: בסיגריות חד פעמיות ההנחה היא שיש 2 מיליליטר בסיגריה אלקטרונית ולכן קבענו לפי יחידות, 5 יחידות למשל לעומת ה-10 מיליליטר נוזל.

קובי בוזו: כשדיברנו בזמנו על כמות הנוזל שנמצאת בתוך הסיגריה האלקטרונית, הסברנו שקשה למדוד את כמות הנוזל.

קובי בוזו: כאן קבענו יחידות.

קובי בוזו: לכן מה שאתם רואים כאן, זה 10 מיליליטר לעומת 5 יחידות.

קובי בוזו: אותו דבר, כשזה 4 חפיסות או 4 מיליליטר, קבענו 2 סיגריות אלקטרוניות חד פעמיות.

ינון אזולאי: אבל אתה לא מביא סיגריה חד פעמית עם 2 מיליליטר.

קובי בוזו: כן, נכון, אתה יכול להביא יותר.

ינון אזולאי: כמה מגיע בסיגריה חד פעמית?

ינון אזולאי: אנחנו הרי לא יודעים.

ינון אזולאי: משחקים עם זה.

שלומית ארליך: אמרנו בין 1.5 מיליליטר, יכול להיות גם 13 מיליליטר בסיגריה חד פעמית.

שלומית ארליך: נכון?

קובי בוזו: נכון.

קובי בוזו: יכול להיות.

שלומית ארליך: אז זה לא משנה לכם מה הכמות בסיגריה החד פעמית.

ינון אזולאי: אתה לא יודע באמת כמה יש בתוך הסיגריה.

לילי אור: לנכנסים לישראל קבענו יחידות ולא מיליליטר.

ינון אזולאי: כלומר, יכול להיות שזה לא שוויוני.

אלכס קושניר: למה לא שוויוני?

ינון אזולאי: כי אם אדם יכול להביא גם סיגריה של 13 מיליליטר ובנוזל אתה מאשר לו משהו אחר או בסיגריות אתה מאשר לו משהו אחר, בכל השוואה שאתה רוצה לעשות בין סיגריה לסיגריה חד פעמית, אז שוב אתה מיטיב עם הסיגריה החד פעמית מעל למה שאתה מרע עם הסיגריה האלקטרונית הרגילה.

ינון אזולאי: אנחנו רוצים את בריאות הציבור.

קובי בוזו: הסברנו את העניין של המדידה.

קובי בוזו: יגיע מישהו מחוץ לארץ שקנה שם 5 סיגריות אלקטרוניות חד פעמיות, יכול להיות שהוא בכלל לא יודע כמה מיליליטר יש לו בכל חפיסה כי זה לפעמים לפי מספר שאיפות.

אלכס קושניר: אתה יכול לא לתת פטור לסיגריות אלקטרוניות חד פעמיות בכלל?

ינון אזולאי: אתה גם מרע.

ינון אזולאי: הלוואי.

ינון אזולאי: אל תביא.

אלכס קושניר: אני שואל אם זה שוויוני.

אלכס קושניר: התשובה היא לא.

שלומית ארליך: תסביר עוד פעם.

ינון אזולאי: אני לא רוצה שהחד פעמיות רק ירוויחו מכל זה ומי שייפגע זה הנוער.

שלומית ארליך: איך הגעתם ל-5 וה-2?

שלומית ארליך: לקחתם פשוט לפי כמות של 2 מיליליטר.

קובי בוזו: כן.

שלומית ארליך: אם זה 10 מי"ל נוזל לסיגריה אלקטרונית, עשיתם לפי 5 סיגריות רגילות.

קובי בוזו: כן.

ינון אזולאי: אבל זה לא נכון כי רוב הסיגריות האלקטרוניות הן לא 2 מיליליטר.

ינון אזולאי: אנחנו לא באמת יודעים אבל רוב הסיגריות.

קובי בוזו: אנחנו לא יודעים.

אלכס קושניר: רוב הסיגריות האלקטרוניות, מה הממוצע שלהן?

קובי בוזו: זה כל הזמן משתנה.

קובי בוזו: זה תלוי ביבוא ומה שיהיה גם אחרי המס.

קובי בוזו: הרי המס ישפיע על המוצר.

אלכס קושניר: אפשר להוריד את הכמות כאן?

קובי בוזו: להוריד לכמה?

אלכס קושניר: נגיד ל-3.

קובי בוזו: אפשר.

קובי בוזו: אם זאת דרישה של הוועדה, אפשר.

ינון אזולאי: אין בעיה אבל אני שוב אומר שאנחנו צריכים לדעת הכול כדי שיהיה שוויון.

ינון אזולאי: בסוף הסיגריות האלקטרוניות ירוויחו יותר מכולם.

ינון אזולאי: מבחינתי, אם אפשר למצוא פתח שאי אפשר להביא את הסיגריות החד-פעמיות, תמצא את הפתח הזה.

ינון אזולאי: מבחינתי אל תביא אותן.

ינון אזולאי: השאלה אם זה אפשרי.

ינון אזולאי: אני אולי שונה מאחרים, אני זועק קודם כל על הנוער לפני הכול כי הם המכה עבורם הגענו לשולחן הזה.

עופר כסיף: שאלה.

עופר כסיף: אם אפשר לשמוע מאנשי המקצוע.

עופר כסיף: אני לא בדקתי אבל אני שומע שני טיעונים מנוגדים לגבי מה יהיה היחס עכשיו לאחר המיסוי כפי שמוצג בפנינו, בין המחיר של סיגריות רגילות למחיר של סיגריות אלקטרוניות.

אלכס קושניר: לא.

אלכס קושניר: אנחנו לא מתייחסים למחיר הסופי.

אלכס קושניר: אנחנו לא יכולים להתייחס אליו כי אנחנו לא יכולים להשפיע על העלות ואנחנו לא יכולים להשפיע על המחיר הסיטונאי.

אלכס קושניר: אנחנו צריכים לוודא שהמס הוא מס זהה.

אלכס קושניר: ששיעור המס הוא שיעור מס זהה.

אלכס קושניר: היות ושיעור המס על סיגריות תלוי במחיר הסיטונאי, גם שיעור המס על מוצרי אידוי ולכן אתה לא יכול לדעת כי מישהו יכול למכור את הסיגריה החד פעמית ב-100 שקלים ואותו אחד יכול למכור את אותה סיגריה ב-20 שקלים.

אלכס קושניר: שוב, גם כאן, לגבי סעיף (ג), אני לא רוצה שניגע בו מסיבה אחת.

שלומית ארליך: היא עוד לא הקריאה אותו.

אלכס קושניר: נכון.

לילי אור: בסעיף 503200 בטור ב', אחרי "סיגריות" יבוא "או 10 מי"ל נוזל לסיגריה אלקטרונית, בין אם נתון במחסנית או בסיגריה ובין אם לאו, ובלבד שלעניין סיגריה אלקטרונית שאינה מתאימה למילוי חוזר המכילה נוזל בתוכה – כמות הסיגריות לא תעלה על 5".

אלכס קושניר: אני יכול להצביע?

קריאה: על זה אפשר להצביע.

שלומית ארליך: מה התחילה של זה?

לילי אור: התחילה תהיה מיום הפרסום.

אלכס קושניר: מתי יהיה הפרסום?

שלומית ארליך: בערך 10 ימים.

גיא גולדמן: זה צו שקודם הוועדה מאשרת.

שלומית ארליך: התחילה של הצו הקודם, של תיקון מספר 17, תהיה מהיום.

שלומית ארליך: אתם תפרסמו אותו היום והתחילה תהיה מהיום?

גיא גולדמן: כן.

אלכס קושניר: אני מעלה להצבעה את הצו הזה שקשור לדיוטי פרי.

ינון אזולאי: אבל אם אני רוצה התייעצות סיעתית?

אלכס קושניר: יש לך מה להתייחס?

אלכס קושניר: לדיוטי פרי.

יצחק רוזנברג: כן.

יצחק רוזנברג: בכל העולם, 99 אחוזים מהמוצרים שנמצאים בשוק, חומר מילוי סיגריה אלקטרונית, מגיעים ב-100 מיליליטר.

יצחק רוזנברג: לפעמים בן אדם מחזיק אחד בננה, אחד תפוח, אחד טבק.

יצחק רוזנברג: אתה מכניס אנשים לפלילים.

יצחק רוזנברג: סתם תייר שטייל בעולם וחזר עם 3 בקבוקים, פי 30 מכמות המותרת, הפשטות במכס, חיפושים וכולי.

אלכס קושניר: לא הפשטות במכס.

אלכס קושניר: שיצהיר וישלם מס.

אלכס קושניר: מה הסיפור?

יצחק רוזנברג: כמה יעלה לו המס?

אלכס קושניר: אדוני, עוד פעם אתה מגביר את הקול, אתה בחוץ.

יצחק רוזנברג: סליחה.

אלכס קושניר: אני אומר לך שוב.

אלכס קושניר: אם בן אדם מביא 3 פקטים של סיגריות, מה קורה לו?

אלכס קושניר: הוא עובר על החוק.

אלכס קושניר: אם הוא מכניס את זה בניגוד לצו, הוא עובר על החוק.

יצחק רוזנברג: מה האחוזים?

יצחק רוזנברג: כמה זה עלה?

אלכס קושניר: זה אותו הדבר.

אלכס קושניר: ינון, אתה רוצה התייעצות?

ינון אזולאי: כן.

אלכס קושניר: התייעצות סיעתית.

אלכס קושניר: בשעה 11:35 הצבעה על הצו הזה.

אלכס קושניר: פרופסור חגי לוין, בהתייחס לצו הזה.

חגי לוין: יש כאן כל מיני ספינים.

חגי לוין: אני רוצה לחזק אותך ואת הוועדה.

חגי לוין: הצו הזה וגם הצו השני הם צווים נכונים.

חגי לוין: הם היו צריכים לעבור ב-2013 וטוב שהם יעברו היום.

חגי לוין: אסור לחכות אפילו דקה אחת אלא צריך להעביר את שני הצווים בהקדם.

יהודה גליק: אני רוצה תגובה קצרה.

יהודה גליק: אדוני היושב ראש, הרעיון של המכס הזה, המס הזה, מטרתו היא אחת והיא להיאבק בעישון.

יהודה גליק: מסקנת הוועדה בעקבות ההחלטה שהתקבלה היום תהיה מקום ראשון, הכי זול, יהיה סיגריות, מקום שני יהיה חד פעמי.

קריאה: זה לא נכון.

יהודה גליק: ומקום הכי יקר, יהיה הרב פעמי, במקום שיהיה הפוך.

יהודה גליק: כלומר, הוועדה היום מקבלת החלטה לעודד בני נוער ללכת לעשן.

יהודה גליק: אני לא מאמין בחלומות הכי שחורים שלי שזה יעבור בבג"ץ.

יהודה גליק: כלומר, אתם הולכים לבזבז ולשרוף את זמנכם לריק.

יהודה גליק: זה לא יכול להיות.

יהודה גליק: מעבר לזה, אתם פניתם, האוצר פנה לבקש להוריד מחירים של מזון.

יהודה גליק: מה שיבקשו היבואנים זה שכל מוצרי המזון שיש להם את החומרים האלה יעלו את אותו מחיר.

יהודה גליק: כלומר, קורנפלקס יעלה לך 5,000 שקלים.

יהודה גליק: אם זה נראה לך הגיוני, אז בבקשה.

אלכס קושניר: אני מאוד מצטער לשמוע שאתה נגרר לפופוליזם כזה כי אין לזה שום קשר כי חומרי הגלם לא מוסו בצו הזה.

אלכס קושניר: תקרא את הצו.

אלכס קושניר: בבקשה, יגאל קולוף ב-זום.

יגאל קולוף: שלום.

יגאל קולוף: אני מייצג את ביפר שבע"מ.

יגאל קולוף: אני מציג את זה לפי חוק הלוביסטים.

אלכס קושניר: איך זה קשור לצו שאנחנו דנים בו עכשיו?

יגאל קולוף: זה היה קשור לצו הקודם.

אלכס קושניר: הצו הקודם כרגע לא על סדר היום.

אלכס קושניר: אנחנו מדברים על הצו הזה.

אלכס קושניר: יש לך מה לומר על הצו הזה?

יגאל קולוף: על הצו הזה, לא.

יגאל קולוף: אבל לא ניתנה לי הזכות.

אלכס קושניר: לא, אדוני, על הצו ההוא דיברנו.

אלכס קושניר: אנחנו מצביעים על צו תעריף המכס והפטורים ומס קנייה על טובין (תיקון מס'..), התשפ"ב-2021.

אלכס קושניר: אנחנו מדברים על צו דיוטי פרי.

אלכס קושניר: מי בעד הצו?

אלכס קושניר: מי נגד?

אלכס קושניר: מי נמנע?

אלכס קושניר: אושר

אלכס קושניר: הצו אושר.

ינון אזולאי: רוויזיה.

אלכס קושניר: יש רוויזיה.

אלכס קושניר: אנחנו נצביע עליה בשעה 12:10.

אלכס קושניר: אנחנו רוצים לעבור נושא.

אלכס קושניר: אנחנו צריכים להצביע על צו תעריף המכס.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: אושר

ינון אזולאי: אני נגד בגלל התנהגות רשות המסים.

אלכס קושניר: אבל אנחנו פתרנו את הבעיה.

ינון אזולאי: לא.

ינון אזולאי: על כל ההתנהלות שלהם.

אלכס קושניר: הצו אושר.

אלכס קושניר: אנחנו חוזרים בחזרה לשינויים בתקציב.

ינון אזולאי: אי אפשר אחרי השעה 14:00.

אלכס קושניר: אפשר.

ינון אזולאי: אז אני מגיש רוויזיות על כל הפניות שהיו כאן.

אלכס קושניר: אין בעיה.

אלכס קושניר: יש רוויזיות על כל הפניות.

ינון אזולאי: בשעה 14:00 אנחנו מתחילים ישיבות סיעה.

אלכס קושניר: אין ישיבות סיעה שמתחילות בשעה 14:00.

אלכס קושניר: אין בעיה.

אלכס קושניר: יש רוויזיות על כל הפניות.

אלכס קושניר: אנחנו נצביע על הרוויזיה על המס בשעה 2:07.

אלכס קושניר: ישיבת הסיעה היחידה שמתקיימת בשעה 14:00 זו ישיבת סיעה של מפלגת ישראל ביתנו.

אלכס קושניר: אני מוותר על הנוכחות שלי בישיבת הסיעה.

אלכס קושניר: בשום מקום לא כתוב שדיוני ועדת הכספים צריכים להסתיים בשעה 14:00 ביום חמישי.

אלכס קושניר: יש ישיבות סיעה, אני חייב לאפשר לחברי הכנסת להשתתף בישיבות סיעה.

אלכס קושניר: על ישיבת הסיעה שלי אני מוותר.

אלכס קושניר: מותר לי.

ינון אזולאי: לא.

אלכס קושניר: כן.

אלכס קושניר: בשעה 14:07 הצבעה על הרוויזיה.

שלמה קרעי: על כל הרוויזיות הצבעה ב-14:07?

אלכס קושניר: לא.

אלכס קושניר: הצבעה על הצו.

אלכס קושניר: הוגשה רוויזיה על צו הצו תעריף המכס והפטורים ומס קנייה על טובין (תיקון מס' 17), התשפ"ב-2022.

ינון אזולאי: אני רוצה לנמק אותה.

אלכס קושניר: בבקשה.

ינון אזולאי: אני חייב לומר כאן, ויודעת את גם האגודה למיגור העישון, הייתה לי איתם שיחה והם יודעים שאני נגד העישון ואני אצהיר ואומר אלף פעמים שאני נגד עישון וידיי נקיות.

ינון אזולאי: לא הכרתי אותם לפני כן וכנרה גם לא אכיר אותם אחר כך בעזרת השם.

ינון אזולאי: אין לי עניין איתם, עם כל היבואנים.

ינון אזולאי: אבל דרך ההתנהלות של רשות המסים היא דרך שלומיאלית ואין לי מילה אחרת לתאר זאת.

ינון אזולאי: ההתנהלות של רשות המסים בשבוע שעבר הייתה שלומיאלית בפרסום של הצו.

ינון אזולאי: לכן אנחנו הגענו למצב שביום שישי בלילה פקע הצו ומה שקרה זה שעד היום בפועל לא היה צו.

ינון אזולאי: אם הייתם הוגנים, רק כדי לשלם מחיר על הזלזול שלכם בוועדה, הייתם צריכים להוריד את המס ולא לעשות ניסיונות לראות איך אחר כך מתעסקים עם המס הזה.

ינון אזולאי: היה הכי טוב שיהיה את המס, יהיה להם יום אחד של חסד וישלמו מה שצריך.

ינון אזולאי: ברגע שהגעתם למקום שהמס הזה פקע, צריך גם יושר.

ינון אזולאי: היושר אומר שהיה צריך לתת לכל אחד – ואמר גיא שניתן לאלה שניסו.

ינון אזולאי: יש כאלה שראו את מה שהם צריכים לשלם ואפילו לא ניסו.

ינון אזולאי: צר לי שהגענו למקום הזה.

ינון אזולאי: .

ינון אזולאי: היה עדיף שלא נגיע אליו ושכבר בשבוע שעבר המס היה ואז הם היו משלמים ולא הייתה איפה ואיפה.

ינון אזולאי: ברגע שהגעתם למצב הזה, אני חושב שלא היה ראוי ולא הייתה נכונה ההתנהגות שלכם אלא באותו רגע לומר שמבחינת ההגינות אתם נותנים עוד יום אחד.

ינון אזולאי: אני חושב שמבחינת הטלת המס על סיגריות ונוזלים, אמרנו, זה מס שחשוב לשם הבריאות וחבל לי שבשורה התחתונה הנוער ימשיך וייפול במקום הזה של הסיגריות החד פעמיות.

ינון אזולאי: זה כואב לי יותר מכל כי הנוער שבשבילו עשינו ורצינו לחנך, לא הצלחנו במס הזה.

ינון אזולאי: הצלחנו אולי להשית עוד עול על המשפחות ולא על הנוער.

ינון אזולאי: לצערי המשפחות אולי יעברו מסיגריה אלקטרונית לסיגריה רגילה, מה שפחות נוח לסביבה ואולי גם יותר גרוע לאותו מעשן.

ינון אזולאי: אני פחות מזה אלא קורא את המחקרים.

ינון אזולאי: חבל שזה כך.

ינון אזולאי: לכן הגשתי את הרוויזיה, נטו על ההתנהגות ועל הזלזול של רשות המסים בוועדה ובנו.

ינון אזולאי: תודה.

אלכס קושניר: אני רוצה להעלות להצבעה את הרוויזיה.

אלכס קושניר: מי בעד קבלת הרוויזיה?

אלכס קושניר: מי נגד?

אלכס קושניר: מי נמנע.

אלכס קושניר: הרוויזיה לא התקבלה

אלכס קושניר: הרוויזיה לא התקבלה.

אלכס קושניר: הצו אושר ויוגש למליאה.

אלכס קושניר: ועדת הכספים סיימה את דיוניה להיום.

אלכס קושניר: לגבי מחר יצא עדכון לגבי ההעברות התקציביות.

אלכס קושניר: הישיבה נעולה.

אלכס קושניר: תודה.